ആശിഷ് മിശ്രയുടെ ചോദ്യം ചെയ്യല് നടക്കാനിരിക്കെ ലഖിംപൂര് ഖേരിയില് ഇന്റര്നെറ്റ് വിഛേദിച്ചു ലഖിംപൂര് ഖേരിയില് ഇന്റര്നെറ്റ് കണക്ഷന് വിഛേദിച്ചു. കേസില് പ്രതിയായ കേന്ദ്ര മന്ത്രിയുടെ മകന് ആശിഷ് മിശ്രയെ നാളെ ചോദ്യം ചെയ്യാനിരിക്കെയാണ് ഇന്റര്നെറ്റ് നിയന്ത്രണമേര്പ്പെടുത്തിയത്. കര്ഷകര്ക്ക് നേരെ വാഹനമിടിച്ച് കയറ്റിയ കേസില് പ്രതിയായ ആശിഷിന്റെ അറസ്റ്റ് വൈകുന്നതിനെതിരെ കര്ഷക പ്രതിഷേധം തുടരുകയാണ്. ആശിഷ് മിശ്രയെ അറസ്റ്റ് ചെയ്യാത്തതില് പ്രതിഷേധിച്ച് ഒക്ടോബര് 18ന് രാജ്യവ്യാപക റെയില് ഉപരോധത്തിന് സംയുക്ത കിസാന് മോര്ച്ച ആഹ്വാനം ചെയ്തിട്ടുണ്ട്. ആശിഷ് മിശ്ര നാളെ സുപ്രീം കോടതിയില് ഹാജരാകുമെന്ന് ഉത്തര്പ്രദേശ് സര്ക്കാര് അറിയിച്ചു. ഐപിഎല് 2021 കൊല്ക്കത്ത പ്ലേ ഓഫില്, മുംബൈ പുറത്ത് ആദ്യ ക്വാളിഫയറില് ചെന്നൈഡല്ഹിയെ നേരിടും നാളെ ഹാജരായില്ലെങ്കില് നിയമനടപടിയെടുക്കുമെന്നും യു പി സര്ക്കാര് കോടതിയെ അറിയിച്ചു. എന്നാല് കേസ് പരിഗണിക്കുന്നത് ഈ മാസം 20 ലേക്ക് മാറ്റി. കൂടാതെ കേന്ദ്ര മന്ത്രി അജയ് ശര്മ്മ ടെനിയുടെ വീടിന് മുന്നില് യു പി പൊലീസ് നോട്ടീസ് പതിച്ചു. ആശിഷ് മിശ്രയോട് നാളെ കോടതിയില് ഹാജരാകണമെന്നാണ് നോട്ടീസ്. സുപ്രീം കോടതി വിമര്ശനത്തിന് പിന്നാലെയാണ് നടപടി.